På et tidspunkt efter kl. 1 omringede Matanaka og hans mænd paladset. Hatanaka, Shiizaki og kaptajn Shigetarō Uehara (fra flyvevåbnets akademi) tog til generalløjtnant [[Takeshi Mori]]s kontor for at bede ham om at slutte sig til kuppet. Mori sad i et møde med sin svoger [[Michinori Shiraishi]]. Mori var kommandant for 1. gardedivision og hans samarbejde var af afgørende betydning.{{sfn|Hoyt|1986|pp=409–410}} Da Mori afslog at støtte Hatanaka, dræbte Hatanaka ham af frygt for at Mori ville beordre garden til at stoppe oprøret.{{sfn|Hoyt|1986|p=410}} Uehara dræbte Shiraishi. Disse var de eneste to mord i nattens løb. Hatanaka benyttede herefter general Moris officielle stempel til at godkende gardedivisionens strategiske ordre nr. 584 - en række forfalskede ordrer, som hans medsammensvorne havde forfattet, som ville kraftigt forøge styrken der holdt det kejserlige slot og det kejserlige husholdningsministerium besat samt "beskytte" kejseren. {{sfn|The Pacific War Research Society|1968|p=227}}
Psykologi Samfund Militær Historie Kriminalitet Mellemmenneskelige_forhold